
ŠAKIŲ RAJONO SAVIVALDYBĖS  TARYBA

SPRENDIMAS

DĖL SAVIVALDYBĖS TARYBOS 2008 M. LIEPOS 24 D. SPRENDIMO NR. T-226 PAPILDYMO

2009 m. sausio 22 d. Nr. T-2
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 str. 1 d., n u s p r e n d ž i a : 


1. Papildyti savivaldybės tarybos  2008 m. liepos 24 d. sprendimą Nr. T-226 „Dėl pritarimo Šakių krašto 2007-2013 metų vietos plėtros strategijos prioritetams, priemonėms, veiklos sritims ir lėšų paskirstymui“ antru punktu:

„2.Užtikrinti 1035000 Lt (vieno milijono trisdešimt penkių tūkstančių litų) Šakių krašto integruotos vietos plėtros strategijos „Gyvensenos kokybės gerinimas Šakių rajono kaimo vietovėse“ bendrafinansavimą“.


2. Sprendimo priedą išdėstyti nauja redakcija (pridedama).

Meras





Juozas Bertašius 


ŠAKIŲ KRAŠTO 2007-2013 METŲ VIETOS PLĖTROS STRATEGIJOS PRIORITETAI, PRIEMONĖS, VEIKLOS SRITYS IR 

LĖŠŲ PASKIRSTYMAS

ŠAKIŲ KRAŠTO VVG TERITORIJOS PLĖTROS VIZIJA

Šakių kraštas – tai veiklai ir gyvenimui patraukli vietovė. Joje gyvena darbštūs žmonės, menantys gimtojo krašto istoriją ir tradicijas, puoselėjantys gamtos ir kultūros paveldą, dorai auginantys savo vaikus ir dirbantys šeimos, bendruomenės, gyvenamosios vietovės ir šalies ateities gerovei.
	PRIORITETAI, PRIEMONĖS IR VEIKLOS SRITYS
	Projekto lėšos,

mln. Lt
	Savivaldy-bės lėšos,

mln. Lt
	Lėšos iš viso, 

mln. Lt
	Planuojami rodikliai
	Paramos gavėjai

	1 PRIORITETAS. KAIMO GYVENVIEČIŲ INFRASTRUKTŪROS GERINIMAS IR PASLAUGŲ INFRASTRUKTŪROS PLĖTRA
	6.690
	0.785
	7.475
	
	

	1.1. PRIEMONĖ. Kaimų atnaujinimas ir plėtra (Paramos intensyvumas 90 %)
Tikslas: Gerinti kaimo gyventojų socialines, buities, poilsio ir kultūrinio gyvenimo sąlygas, išsaugant gamtos ir kultūros paveldą.
	6.390
	0.710
	7.100
	
	

	1.1.1. Pirmos veiklos sritis: Viešosios infrastruktūros plėtra ir inžinerinių komunikacijų gerinimas

Projektų idėjos:

1. Vandens tiekimo sistemų tvarkymas ir naujų įrengimas bei geriamo vandens kokybės gerinimas.

2. Fekalinių nuotekų trasų ir drenažo sistemų bei valymo įrenginių atnaujinimas ar įrengimas.
	3.000
	0.333333
	3.333333
	Įrengti keturi vandens kokybės gerinimo įrenginiai, atnaujinant dalį vandentiekio tinklų bei sutvarkyta viena nuotekų sistema. Bus pagerintos buities sąlygos 4 kaimų 95% gyventojų.
	Savivaldybė ir savivaldybės institucijos, kaimo bendruomenės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys.

	1.1.2. Antros veiklos sritis: Visuomeninės paskirties pastatų atnaujinimas ir patalpų renovacija bei remontas, kaimo vietovei svarbių statinių statyba

Projektų idėjos:

1. Kaimo bendruomenių, bendruomeninių paslaugų centrų steigimas bei bendruomeninės paskirties patalpų įrengimas, renovacija ir remontas.

2. Visuomeninės paskirties statinių, laisvalaikio ir poilsio centrų patalpų renovacija, remontas, naujų statinių statyba bei amatų centrų steigimas ir pritaikymas socialinių ir kultūrinių paslaugų gerinimui.
	2.300
	0.255556
	2.555556
	Suremontuoti du laisvalaikio centrai bei septynios kaimo bendruomenių patalpos, įrengti du amatų centrai. Devyniuose kaimuose sudarytos geresnės socialinio ir kultūrinio gyvenimo sąlygos.
	Savivaldybė ir savivaldybės institucijos, kaimo bendruomenės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys.

	1.1.3. Trečios veiklos sritis: Kraštovaizdžio ir kultūros paveldo saugojimas bei rekreacijos zonų įrengimas ir sutvarkymas

Projektų idėjos:

1. Architektūrinę, istorinę ar muziejinę vertę turinčių pastatų renovacija ir remontas.

2. Vandens telkinių valymas ir prieigų prie jų tvarkymas, visuomeninės paskirties sporto aikštynų ir vaikų žaidimo aikštelių bei poilsio ir pramogų parkų įrengimas.
	1.090
	0.121111
	1.211111
	Suremontuotas vienas kultūros paveldo objektas, įrengtos penkios sporto ir poilsio zonos.
	Savivaldybė ir savivaldybės institucijos, kaimo bendruomenės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys.

	1.2. PRIEMONĖ. Bendruomeninio verslumo skatinimas ir tradicinių amatų puoselėjimas (Paramos intensyvumas 80 %)
Tikslas: Skatinti bendruomeninių socialinių ir kultūrinių paslaugų plėtrą bei tradicinių amatų puoselėjimą, stiprinant bendruomeninį verslumą kaime.

Projektų idėjos:

1. Etnokultūrinės veiklos organizavimas bei reikiamos įrangos įsigijimas puoselėjant tradicinius amatus.

2. Bendruomeninių paslaugų organizavimas bei reikiamos įrangos įsigijimas teikiant paslaugas kaimo gyventojams.
	0.300
	0.075
	0.375
	Penkiose kaimo nevyriausybinėse organizacijose parengta bazė tradicinių amatų plėtrai ir bendruomeninių paslaugų teikimui.
	Savivaldybė ir savivaldybės institucijos, kaimo bendruomenės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys.

	2 PRIORITETAS. BENDRUOMENIŲ AKTYVINIMAS BEI PARTNERYSTĖS IR BENDRUOMENIŠKUMO STIPRINIMAS
	1.000
	0.250
	1.250
	
	

	2.1. PRIEMONĖ. Socialinės atskirties mažinimas ir bendruomeniškumo ugdymas (Paramos intensyvumas 80 %)
Tikslas: Vaikų ir jaunimo užimtumo organizavimas bei socialinę atskirtį patiriančių žmonių įtraukimas į bendruomeninį gyvenimą.

Projektų idėjos:

1. Jaunimo pilietiškumo, patriotizmo, savo krašto kultūros, istorijos pažinimo, tradicijų išsaugojimo skatinimas, organizuojant išvykas, stovyklas ir sąskrydžius.

2. Moterų, vienišų ir socialinę atskirtį patiriančių žmonių įtraukimas į aktyvią bendruomeninę veiklą per meną, etnokultūrą ir sveikos gyvensenos populiarinimą.
	0.500
	0.125
	0.625
	Organizuota ir įgyvendinta dešimt projektų, kuriuose dalyvaus apie penkis šimtus dalyvių.
	Savivaldybė ir savivaldybės institucijos, kaimo bendruomenės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys.

	2.2. PRIEMONĖ. Partnerystės ir bendradarbiavimo stiprinimas bei bendruomeninių renginių organizavimas (Paramos intensyvumas 80 %)
Tikslas: Bendradarbiavimo pagrindų formavimas bei gerosios patirties sklaida.

Projektų idėjos:

1. Tarptautinių ryšių meno srityje vystymas, pritraukiant į regioną tarptautinio lygio menininkus, organizuojant simpoziumus ir plenerus.

2. Bendruomeninių švenčių, sportinių, kultūrinių ir etnokultūrinių renginių organizavimas, skatinant bendradarbiavimą ir aktyvinant kaimo gyventojus.
	0.500
	0.125
	0.625
	Organizuotas vienas tarptautinis simpoziumas bei 12 bendruomeninių renginių, išleisti du leidiniai. Renginiuose dalyvaus apie dešimt tūkstančių kaimo gyventojų.
	Savivaldybė ir savivaldybės institucijos, kaimo bendruomenės, nevyriausybinės organizacijos, kiti kaimo vietovėje įsteigti ir (arba) joje veikiantys juridiniai asmenys.

	VIETOS PROJEKTŲ ĮGYVENDINIMAS
	7.690
	1.035
	8.725
	
	

	VIETOS PLĖTROS STRATEGIJOS ĮGYVENDINIMO ADMINISTRAVIMAS
	1.920
	-
	1.920
	
	

	PARAMA VIETOS PLĖTROS STRATEGIJAI
	9.610
	1.035
	10.645
	
	


PATVIRTINTA


Šakių rajono savivaldybės tarybos 


2009 m. sausio 22 d. sprendimu Nr.T-2

